सेनुरा सेनुरा जनी करूँ, सेनुरा बेसाहम हे।
 एतना कहिए दुलहा उठलन, चलि भेलन मोरँग हे।
 लेहु धनि सेनुरा से सेनुरा आउर टिकुली बेनुली हे।
 कइसे के साटि हम बेनुली, कइसे करूँ सेनुर हे।
 चुटकी भर लेहु न सेनुरबा, सोहगइलबा बेसाहहु हे।
 चुटकी भरी लिहलन सेनुरबा, सोहगइलबा बेसाहल हे।
 बाबा जे रोबथिन मँड़उबा बीचे, भइया खँम्हवे धयले हे।
 सखि सभ माथा बन्हावल लट छिटकावल हे।
 सेनुरा सेनुरा जे हम कयलूँ, सुनेरा त काल भेल हे।
 छूटि गेल भाई से भतीजबा, आउरो घर नइहर हे। 